CELEX: 22020D0066
Language: sl
Date: 2018-03-23 00:00:00
Title: Sklep Skupnega odbora EGP št. 49/2018 z dne 23. marca 2018 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2020/66]

30.1.2020   
               
               
                  SL
               
               
                  Uradni list Evropske unije
               
               
                  L 26/28
               
            
         SKLEP SKUPNEGA ODBORA EGP
         št. 49/2018
         z dne 23. marca 2018
         o spremembi Priloge II (Tehnični predpisi, standardi, preskušanje in certificiranje) k Sporazumu EGP [2020/66]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Delegirano uredbo Komisije (EU) 2015/1011 z dne 24. aprila 2015 o dopolnitvi Uredbe (ES) št. 273/2004 Evropskega parlamenta in Sveta o predhodnih sestavinah pri prepovedanih drogah in Uredbe Sveta (ES) št. 111/2005 o določitvi pravil za nadzor trgovine s predhodnimi sestavinami za prepovedane droge med Unijo in tretjimi državami ter razveljavitvi Uredbe Komisije (ES) št. 1277/2005 (1), kakor je bila popravljena z UL L 185, 14.7.2015, str. 31, in UL L 125, 18.5.2017, str. 75, je treba vključiti v Sporazum EGP.
                  
               
                     (2)
                  
                  
                     Izvedbeno uredbo Komisije (EU) 2015/1013 z dne 25. junija 2015 o določitvi pravil v zvezi z Uredbo (ES) št. 273/2004 Evropskega parlamenta in Sveta o predhodnih sestavinah pri prepovedanih drogah in Uredbo Sveta (ES) št. 111/2005 o določitvi pravil za nadzor trgovine s predhodnimi sestavinami za prepovedane droge med Unijo in tretjimi državami (2) je treba vključiti v Sporazum EGP.
                  
               
                     (3)
                  
                  
                     Uredba (EU) 2015/1011 razveljavlja Uredbo Komisije (ES) št. 1277/2005 (3), ki je vključena v Sporazum EGP in jo je zato treba v okviru Sporazuma EGP razveljaviti –
                  
               
                     (4)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Poglavje XIII Priloge II k Sporazumu EGP se spremeni:
            
                        1.
                     
                     
                        za točko 15x (Uredba (ES) št. 273/2004 Evropskega parlamenta in Sveta) se vstavi naslednje:
                        
                                    „15xa.
                                 
                                 
                                    
                                       32015 R 1011: Delegirana uredba Komisije (EU) 2015/1011 z dne 24. aprila 2015 o dopolnitvi Uredbe (ES) št. 273/2004 Evropskega parlamenta in Sveta o predhodnih sestavinah pri prepovedanih drogah in Uredbe Sveta (ES) št. 111/2005 o določitvi pravil za nadzor trgovine s predhodnimi sestavinami za prepovedane droge med Unijo in tretjimi državami ter razveljavitvi Uredbe Komisije (ES) št. 1277/2005 (UL L 162, 27.6.2015, str. 12), kakor je bila popravljena z UL L 185, 14.7.2015, str. 31, in UL L 125, 18.5.2017, str. 75.
                                    V tem sporazumu veljajo določbe Delegirane uredbe v skladu z naslednjo prilagoditvijo:
                                    
                                                 
                                             
                                             
                                                Uredba se uporablja za države Efte, ki so članice EGP, samo v zvezi z Uredbo (ES) št. 273/2004.
                                             
                                          
                              
                                    15xb.
                                 
                                 
                                    
                                       32015 R 1013: Izvedbena uredba Komisije (EU) 2015/1013 z dne 25. junija 2015 o določitvi pravil v zvezi z Uredbo (ES) št. 273/2004 Evropskega parlamenta in Sveta o predhodnih sestavinah pri prepovedanih drogah in Uredbo Sveta (ES) št. 111/2005 o določitvi pravil za nadzor trgovine s predhodnimi sestavinami za prepovedane droge med Unijo in tretjimi državami (UL L 162, 27.6.2015, str. 33).
                                    V tem sporazumu veljajo določbe Izvedbene uredbe v skladu z naslednjo prilagoditvijo:
                                    
                                                 
                                             
                                             
                                                Uredba se uporablja za države Efte, ki so članice EGP, samo v zvezi z Uredbo (ES) št. 273/2004.“
                                             
                                          
                              
                  
                        2.
                     
                     
                        besedilo točke 15ze (Uredba Komisije (ES) št. 1277/2005) se črta.
                     
                  
         
            Člen 2
            Besedilo Delegirane uredbe (EU) 2015/1011, kakor je bilo popravljeno z UL L 185, 14.7.2015, str. 31, in UL L 125, 18.5.2017, str. 75, ter besedilo Izvedbene uredbe (EU) št. 2015/1013 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
         
         
            Člen 3
            Ta sklep začne veljati 24. marca 2018 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 23. marca 2018
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 162, 27.6.2015, str. 12.
         
            (2)  UL L 162, 27.6.2015, str. 33.
         
            (3)  UL L 202, 3.8.2005, str. 7.
         
            (*1)  Navedena ni nobena ustavna zahteva.